تورکیه پرزیدنتی رجب طیب اردوغان ایستانبولون کیسیک‌لی سمت ینده ایکینجی پرزیدنت سئچکی‌لریندن سونرا بایرام ائدن خالقا مراجعت ائدیب...
"بیز ایستانبولو چوخ سئویریک. ایستانبوللا یولا دوشدوک، ایستانبوللا داوام ائدیریک. ماشاللاه، بو گون کیسیک‌لی باشقا‌دیر، اوسکودار باشقا‌دیر، ایستانبول بیر باشقا‌دیر. عزیز دوست‌لاریم و همکارلاریم، سیزی ان صمیمی حیس‌لریمله سالاملاییرام. پرزیدنت سئچکی‌لری‌نین ایکینجی تورونو میللتیمیزین خیرینه باشا ووردوق. ایکی بایرام آراسی بیزه دموکراسی گونو بخش ائتدیگی اوچون میللتیمه میننتدارلیغیمی بیلدیریرم. من اؤزلری‌نین و اؤولادلاری‌نین گله‌جگی اوچون سئچکییه گئدیب ایراده‌سینی اورتایا قویان بوتون وطنداش‌لاریما تشککور ائدیرم.
من آک پارتیانین بوتون عضو‌لرینی، قادین و گنج‌لیک تشکیلات لاریمیزی، کؤنول‌لو اولا‌راق سئچکی‌نین راحت کئچمه‌سینی تامین ائدن هر کسه میننتدارام.
قارشی‌داکی 5 ایلده اؤلکه‌نی ایداره ائتمک مسئولیتینی اؤز سئچیمی ایله بیر داها بیزه چات‌دیران میللتیمیزین هر بیر عضوونه تشککور ائدیرم. اومید ائدیریک کی، اعتیمادینیزا لاییق اولاجاغیق. 21 ایلدیر کی، لاییق اولدوق.
من نه دئمیشدیم؟ - بازارا قدر دئییل، مزارا قدر بیرلیکده اولاجاغیق. "بو سئوگی بورادا بیتمز" دئدیک. ایندی "بای-بای، کمال" دئییرلر. بیز هر زامان "بو موبا‌رک یوروش یاریمچیق قالماز" دئمیشدیک. بیز "هر زامان تورکیه بیزه، بیز تورکیه-‌یه امانتیک" دئمیشدیک.
هم 14، هم 28 می سئچکی‌لری‌نین غالیب‌لری 85 میلیونلوق وطنداشیمیزدیر.
من دئمیشدیم. بیز ائله قازاناجاغیق کی، هئچ کیم ایتیرمه‌یه‌جک. بو حسابلا بو گون غالیب یالنیز تورکیه‌دیر. دموکراسی میزه، اینکیشافیمیزا و هدف‌لریمیزه خلل گتیرمه‌دن آرتیق "تورکیه عصری"نین قاپی‌سینی آچمیش اولدوق. بیرلیکده آچدیق. کیشی‌دن قادینا، گنج‌دن قوجایا، ایشچی‌دن امکلییه قدر میللتیمیزین بوتون طبقه‌لری‌نین آرزولارینی، هیجان‌لارینی بیرلیکده رئاللاشدیردیق. اوریی، گؤزو بیزه طرف چئوریلمیش دوست‌لاریمیزین اومیدلرینی بیرلیکده آرتیردیق".
